CELEX: 62011TB0218(01)
Language: el
Date: 2012-02-17 00:00:00
Title: Υπόθεση T-218/11: Διάταξη του Γενικού Δικαστηρίου της 17ης Φεβρουαρίου 2012 — Dagher κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά της Ακτής του Ελεφαντοστού — Διαγραφή από τον κατάλογο των προσώπων τα οποία αφορούν τα μέτρα — Προσφυγή ακυρώσεως — Κατάργηση της δίκης — Εξωσυμβατική ευθύνη)

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/25
            
         Διάταξη του Γενικού Δικαστηρίου της 17ης Φεβρουαρίου 2012 — Dagher κατά Συμβουλίου
   (Υπόθεση T-218/11) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά της Ακτής του Ελεφαντοστού - Διαγραφή από τον κατάλογο των προσώπων τα οποία αφορούν τα μέτρα - Προσφυγή ακυρώσεως - Κατάργηση της δίκης - Εξωσυμβατική ευθύνη)
   2012/C 118/43
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Habib Roland Dagher (Αμπιτζάν, Ακτή του Ελεφαντοστού) (εκπρόσωποι: J.-Y. Dupeux και F. Dressen, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: B. Driessen και E. Dumitriu-Segnana)
   
      Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: A. Bordes και M. Κωνσταντινίδης)
   
      Αντικείμενο
   
   Αφενός, αίτηση ακυρώσεως της αποφάσεως 2011/71/ΚΕΠΠΑ του Συμβουλίου, της 31ης Ιανουαρίου 2011, για τροποποίηση της αποφάσεως 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (ΕΕ L 28, σ. 60), και του εκτελεστικού κανονισμού (EE) 85/2011 του Συμβουλίου, της 31ης Ιανουαρίου 2011, για την εφαρμογή του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (ΕΕ L 28, σ. 32), στο μέτρο που αφορούν τον προσφεύγοντα, και, αφετέρου, αίτημα αποζημιώσεως.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργείται η δίκη επί της αιτήσεως ακυρώσεως της αποφάσεως 2011/71/ΚΕΠΠΑ του Συμβουλίου, της 31ης Ιανουαρίου 2011, για τροποποίηση της αποφάσεως 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού, και του εκτελεστικού κανονισμού (EE) 85/2011 του Συμβουλίου, της 31ης Ιανουαρίου 2011, για την εφαρμογή του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού.
            
         
               2)
            
            
               Απορρίπτει το αίτημα αποζημιώσεως.
            
         
               3)
            
            
               Καταδικάζει το Συμβούλιο της Ευρωπαϊκής Ένωσης στα δικαστικά έξοδα που αφορούν την αίτηση ακυρώσεως.
            
         
               4)
            
            
               Καταδικάζει τον προσφεύγοντα στα δικαστικά έξοδα που αφορούν το αίτημα αποζημιώσεως.
            
         
               5)
            
            
               Η Ευρωπαϊκή Επιτροπή φέρει τα δικαστικά έξοδά της.
            
         
      (1)  ΕΕ C 179 της 18.6.2011.